Document ID: 31999R0351

ΚΑΝΟΝΙΣΜΟΣ (ΕΚ) αριθ. 351/1999 ΤΗΣ ΕΠΙΤΡΟΠΗΣ της 17ης Φεβρουαρίου 1999 για τροποποίηση του κανονισμού (ΕΟΚ) αριθ. 1318/93 περί λεπτομερειών εφαρμογής του κανονισμού (ΕΟΚ) αριθ. 2067/92 του Συμβουλίου, σχετικά με τις ενέργειες προώθησης και εμπορίας όσον αφορά το βόειο κρέας ποιότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2067/92 του Συμβουλίου, της 30ής Ιουνίου 1992, σχετικά με τις ενέργειες προώθησης και εμπορίας του βοείου κρέατος ποιότητας (1), και ιδίως το άρθρο 4,
Εκτιμώντας:
ότι ο κανονισμός (ΕΟΚ) αριθ. 1318/93 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 1849/97 (3), όρισε τις λεπτομέρειες εφαρμογής του προαναφερόμενου κανονισμού 7
ότι για να μπορέσει ο αρμόδιος οργανισμός να εξετάσει διεξοδικότερα τα προγράμματα προώθησης θα πρέπει να προταθεί η προθεσμία που ορίζεται στο άρθρο 5 παράγραφος 1 του κανονισμού (ΕΟΚ) αριθ. 1318/93 7
ότι το άρθρο 5 παράγραφος 2 του κανονισμού (ΕΟΚ) αριθ. 1318/93 δεν όρισε προθεσμία για την απόφαση της Επιτροπής σχετικά με τις αιτήσεις που λήφθηκαν υπόψη 7
ότι, λαμβανομένης υπόψη της κτηθείσας εμπειρίας και προκειμένου να εξασφαλιστεί η συνέχεια όσον αφορά την υλοποίηση των ενεργειών, πρέπει να οριστεί προθεσμία για την απόφαση της Επιτροπής σχετικά με τις αιτήσεις που λήφθηκαν υπόψη 7
ότι πρέπει να τροποποιηθεί, κατά συνέπεια, το άρθρο 5 παράγραφοι 1 και 2 του κανονισμού (ΕΟΚ) αριθ. 1318/93 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 5 του κανονισμού (ΕΟΚ) αριθ. 1318/93 τροποποιείται ως εξής:
1. η παράγραφος 1 αντικαθίσταται από το ακόλουθο κείμενο:
«1. Ο αρμόδιος οργανισμός καταρτίζει τον κατάλογο όλων των αιτήσεων για χρηματοδοτική συμμετοχή τις οποίες έλαβε και τον διαβιβάζει στην Επιτροπή με αιτιολογημένη γνώμη και κάθε μία από τις αιτήσεις πριν από τις 30 Απριλίου»,2. στην παράγραφο 2, το πρώτο εδάφιο αντικαθίσταται από το ακόλουθο κείμενο:
«2. Μετά από εξέταση της επιτροπής διαχείρισης βοείου κρέατος, σύμφωνα με το άρθρο 28 του κανονισμού (ΕΟΚ) αριθ. 805/68 του Συμβουλίου (*), η Επιτροπή αποφασίζει, το αργότερο στις 30 Σεπτεμβρίου, σχετικά με τις αιτήσεις που λήφθηκαν υπόψη.
(*) ΕΕ L 148 της 28. 6. 1968, σ. 24».
Άρθρο 2
Ο παρών κανονισμός αρχίζει να ισχύει την 1η Μαρτίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Φεβρουαρίου 1999.

Labels: 3
17
6